ইউতাকে পেয়েও তাঁকে কাজে লাগাতে না পারায় অবশ্য শঙ্করলাল চিন্তিত নন। দল নিয়ে তিনি কোনও ঝুঁকিও নিতে চাইছেন না। নিয়মিত খেলা তিন বিদেশিকেই রাখছেন প্রথম একাদশে। ডার্বি ম্যাচের নায়ক পিন্টু মাহাতোকে বুধবার শুরু থেকেই খেলাবেন ঠিক করেছেন মোহনবাগান কোচ। গোলে খেলবেন শঙ্কর রায়ই। শঙ্করলাল এ দিন বলে দিলেন, ‘‘কাস্টমস এখনও লিগে অপরাজিত। ওরা ইস্টবেঙ্গলের সঙ্গেও ড্র করেছে। ফলে অত্যন্ত গুরুত্বপূর্ণ ম্যাচ। এর আগে আমরা বিভিন্ন সময় শেষ ম্যাচে এসে ব্যর্থ হয়েছি। তাই দল নিয়ে কোনওরকম পরীক্ষা নিরিক্ষা করার প্রশ্নই ওঠে না।’’